
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 



ΠΡΟΕΔΡΙΚΑ ΔΙΑΤΑΓΜΑΤΑ 

47. Σύσταση τακτικής θέσης στο. Υπουργείο Εθνικής Αμύνης/ 

Γενικό Επιτελείο Στρατού, σε εφαρμογή του Ν.765/1978 1 

48. Ίδρυση διαρκούς Στρατοδικείου Αεροπορίας στα Χανιά και στη 

Λάρισα και Διαρκούς Ναυτοδικείου στα Χανιά. 2 

49. Κατάργηση των Διαρκών Στρατοδικείων Ιωαννίνων και Κοζά¬ 

νης . 3 

50. Σύσταση Παγίας Προκαταβολής στην Πρεσβεία της Ελλάδος 

στη Μπαγκόγκ. 4 

51. Τροποποίηση και συμπλήρωση ορισμένων διατάξεων του Π.Δ/ 

τος 99/1977 «Περί τροποποποιήσεως, συμπληρώσεως και 
κωδικοποιήσεως εις ενιαίον κείμενον των διατάξεων περί τη- 
ρήσεως βιβλίων και στοιχείων» (ΦΕΚ Α' 34), όπως ισχύει .. 5 

52. Τροποποίηση του άρθρου 11 του Κατασταστικού του Ταμείου 

\ Προνοίας Δικηγόρων Τρικάλων .. € 

53. Τροποποίηση, συμπλήρωση και αντικατάσταση ορισμένων δια¬ 

τάξεων του Π.Δ/τος 669/1981 (ΦΕΚ Α 169) «Περί τροπο- 
ποιήσεως, συμπληρώσεως, ανασυντάξεως και κατατάξεως 
της διεπούσης το Ταμείο Συντάξεων Αυτοκινητιστών νομοθε¬ 
σίας» . 1 

54. Τροποποίηση διατάξεων του Κανονιστικού Διατάγματος 5/ 

14.7.43 (ΦΕΚ 206/Α/14.7.43) «περί ιδρύσεως Ταμείου 
Επικουρικής Ασφαλίσεως Υπαλλήλων Αυτονόμου Οργανι¬ 
σμού Καπνού κλπ» και της 50125/6437/47 της 5/ 
30.7.49 (ΦΕΚ 119/Β/30.7.49) απόφασης του Υπουργού 
Εργασίας «Περί εγκρίσεως του Κανονισμού Παροχών του 
Ταμείου Επικουρικής Ασφαλίσεως Υπαλλήλων Αυτονόμου 
Οργανισμού Καπνού».. * 

55. Τροποποίηση και συμπλήρωση του αριθ. 168/1987 Προεδρι¬ 

κού Διατάγματος «Όργανα που αποφασίζουν ή γνωμοδοτούν 
και ειδικές ρυθμίσεις σε θέματα έργων που εκτελούνται από 
την «ΕΛΛΗΝΙΚΗ ΡΑΔΙΟΦΩΝΙΑ - ΤΗΛΕΟΡΑΣΗ Α.Ε. 
(ΕΡΤ)» (Α' 83). ' 

56. Προσαρμογή και συμπλήρωση του Κ.Ν. 2190/1920 «Περί 

Ανωνύμων Εταιρειών» όπως κωδικοποιήθηκε με το Β.Δ. 
174/1963 και τροποποιήθηκε με τα Π.Δ. 409/1986 και 
498/1987, προς τις διατάξεις της παρ. 4 του άρθρου 25 της 
Δεύτερης Οδηγίας 77/91/ΕΟΚ του Συμβουλίου της 13ης 
Δεκεμβρίου 1976 (Ε.Ε.06, τόμος 001, σελίδα 230) .. . 10 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

22. Αύξηση ορίου κυκλοφορίας εντόκων γραμματίων .11 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 47 (1) 

Σύσταση τακτικής θέσης στο Υπουργείο Εθνικής Αμύνης/Γενικό Επιτε¬ 
λείο Στρατού, σε εφαρμογήτου Ν.765/1978. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 1 του Ν.765/78 «Περί μονιμοποιήσεως 
των εκτάκτων υπαλλήλων των επανελθόντων εις την υπηρεσία κατ 
εφαρμογήν του Ν.193/75, επιλογής ασφαλιστικού φορέα παρά των 
υπαγομένωνεις τας διατάξεις του Ν.Δ. 874/1971 τροποποιήσεως και 
συμπληρώσεως του Ν.103/1975 και ρυθμίσεως ετέρων τινων συντα- 
ξιοδότικών θεμάτων», του άρθρου 1 του Ν.Δ. 169/69 «περί τακτοποιη- 
σεως εκτάκτων υπαλλήλων των Δημοδίων Υπηρεσιών και Ν.Π.Δ.Δ.» 
και του άρθρου 12 του Ν.1232/82 «επαναφορά σε ισχύ, τροποποίηση 
και συμπλήρωση των διατάξεων του Ν.Δ. 4352/1964 και άλλες δια¬ 
τάξεις» (ΦΕΚ 49 Α’). 

β) Την διάταξη του άρθρου 18 παρ. 1 εδαφ. 1 του Ν.660/77 «Περί 
Υπουργείου Εθνικής Αμύνης και των οργάνων της Ανώτατης Διοική- 
σεως και Ελέγχου των Ενόπλων Δυνάμεων» (ΦΕΚ 218 Α). 

γ) Την αριθ. 260/30.11.89 γνωμοδότηση του Ανωτάτου Στρατιω¬ 
τικού Συμβουλίου. 

δ) Την αριθ. πρωτ. Υ 1019/20.4.90 Απόφαση του Πρωθυπουργού 
«Καθορισμός αρμοδιοτήτων Αναπληρωτή Υπουργού Εθνικής Αμύνης 
Αλεξάνδρου Παπαδόγγονα» ΦΕΚ 286/Β /20.4.90). 

ε) Την αριθ. Υ.1140/1051173/1390/0001/90 κοινή απόφαση 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων στον Υφυπουργό Οικονομικών (ΦΕΚ 420/Β/90). 

στ) Την αριθ. 586/25.10.1990 γνωμοδότηση του Συμβουλίου της 
Επικράτειας με πρόταση του Υπουργού Προεδρίας της Κυβερνήσεως, 
του Αναπληρωτή Υπουργού Εθνικής Αμύνης και του Υφυπουργού Οι¬ 
κονομικών, αποφασίζουμε: 

Άρθρο 1 

α) Στο Υπουργείο Εθνικής Αμύνης/Γ ενικό Επιτελείο Στρατού συνι- 
νιστάται μια (1) θέση με Βαθμούς 7ο - 4ο, στον από το άρθρο 37 του 
Ν.Δ. 192/73 προβλεπόμενο προσωρινό κλάδο ΑΠ1 Υγειονομικών, 
που μετονομάστηκε σύμφωνα με το άρθρο 17 Ν.434/76 σε κλάδο 
ΑΤΠ1 Υγειονομικών και με το άρθρο 1 του Ν. 1586/86 σε κλάδο / 
ΠΕΠ1 Υγειονομικών και περιλαμβάνεται στον Κλάδο ΠΕ Λοιπών Ει¬ 
δικοτήτων (προσωρινός) του άρθρου 14 του Π.Δ. 390/89 «Οργανισμός 
Πολιτικού Προσωπικού Υπουργείου Εθνικής Αμύνης» (ΦΕΚ 170 Α'), η 
οποία προστίθεται στις από το άρθρο αυτό οριζόμενες θέσεις τακτικών 
υπαλλήλων του παραπάνω Κλάδου. 

β) Για τον διορισμό στην συνιστώμενη θέση απαιτούνται τα από την 
περιπτ. β της παρ. 2 του άρθρου 2 του Β.Δ. 785/69,-(ΦΕΚ 255 Α) 
που εκδόθηκε σε εφαρμογή του Ν.Δ. 169/69, οριζόμενα προσόντα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 

Καταργείται με το παρόν αντίστοιχη προσωρινή θέση ιδιωτικού δι¬ 
καίου που συστάθηκε με τις διατάξεις του άρθρου 3 του Ν.193/75 στο 
άρθρο 66 του Ν.Δ. 192/73. 

Στον Αναπληρωτή Υπουργό Εθνικής Αμϋνης, αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΗΣ 

Μ. ΕΒΕΡΤ ΑΛΕΞ. ΠΑΠΑΔΟΓΓΟΝΑΣ 

. ΥΦΥΠΟΥΡΓΟΣ ΟΙΚΟΝΟΜΙΚΟΝ 

Π. ΔΕΛΗΜΗΤΣΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 48 (2) 

Ίδρυση διαρκούς Στρατοδικείου Αεροπορίας στα Χανιά και στη Λάρισα 
και Διαρκούς Ναυτοδικείου στα Χανιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 177 του Α.Ν. 2803/41 «Στρατιωτικός 
Ποινικός Κώδικας» (ΦΕΚ Α' 49/41). 

β) Τις διατάξεις του άρθρου 5 του,Ν.660/77 «περί Υπουργείου Εθνι¬ 
κής Αμύνης» (ΦΕΚ Α' 218/77). , 

Τ) Τη με αριθμό 691/90 γνωμοδότηση τοπυ Συμβουλίου της Επι¬ 
κράτειας, μετά από πρόταση του Υπουργού Εθνικής Αμύνης, αποφασί¬ 
ζουμε: 

Άρθρο 1 

1. Ιδρύουμε Στρατοδικείο Αεροπορίας στα Χανιά και στην Λάρισα, με- 
τίτλο «Διαρκές Στρατοδικείο Αεροπορίας Χανιών» και «Διαρκές Στρατο¬ 
δικείο Αεροπορίας Λάρισας», αντιστοίχους, καθώς και Ναυτοδικείο στα 
Χανιά με τίτλο «Διαρκές Ναυτοδικείο Χανιών». 

2. Ως κατά τόπον αρμοδιότητα των παραπάνω Στρατοδικείων ορί¬ 
ζουμε: 

α) Για το Διαρκές Στρατοδικείο Αεροπορίας Χιονιών και το Διαρκές 
Ναυτοδικείο Χανιών, τους νομούς Χανιών, Ρεθύμνης, Ηρακλείου και 
Λασηθίου, περιορίζοντας, ως προς τις περιοχές αυτές, την αρμοδιότητα 
του Διαρκούς Στρατοδικείου Αεροπορίας Αθηνών και Διαρκούς Ναυτο¬ 
δικείου Πειραιώς, αντιστοίχους. 

β) Για το Διαρκές Στρατοδικείο Αεροπορίας Λάρισας, τους νομούς 
Λάρισας, Τρικάλων, Καρδίτσας, Μαγνησίας, Κοζάνης, Γρεβενών, 
Ημαθίας, Πιερίας, Καστοριάς, Φλώρινας, Πέλλας, Θεσσαλονίκης, Κιλ¬ 
κίς, Χαλκιδικής, Σερρών, Δράμας, Καβάλας, Ξάνθης, Ροδόπης και 
Έβρου, περιορίζοντας, ως προς τις περιοχές αυτές, την αρμοδιότητα 
του Διαρκούς Στρατοδικείου Αεροπορίας Αθηνών. 

3. Ως ημερομηνία έναρξης της λειτουργίας των παραπάνω δικαστη¬ 
ρίων, ορίζεται η 1.9.1991. 

Άρθρο 2 

1. Η ισχύς του παρόντος, αρχίζει από τη δημοσίευσή του στην Εφη¬ 
μερίδα της Κυβερνήσεως. ’ · 

2. Στον Υπουργό Εθνικής Αμύνης, αναθέτόυμε τη δημοσίευση και 
εκτέλεση του παρόντος διατάγματος. 

Αθήνα, 15 Φεβρουάριου 1991 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 49 (3) 

Κατάργηση των διαρκών Στρατοδικείων Ιωαννίνων και Κοζάνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 204 του Α.Ν. 2803/41 «Στρατιωτικός 
Ποινικός Κώδικας» (ΦΕΚ Α’ 49/41). 

β) Τις διατάξεις του άρθρου 5 του Ν.660/77 «Περί Υπουργείου 
Εθνικής Αμύνης» (ΦΕΚ Ά 218/77). 

γ) Τη με αριθμό 692/90 γνωμοδότηση τοπυ Συμβουλίου της Επι¬ 
κράτειας, μετά από πρόταση του Υπουργού Εθνικής Αμύνης, αποφασί¬ 
ζουμε: 

Άρθρο 1 

1. Το Διαρκές Στρατοδικείο Ιωαννίνων, που είχε ιδρυθεί με το από 
13 Απριλίου 1945 Β.Δ. (ΦΕΚ Α’ 97/45), καθώς και το Διαρκές Στρα¬ 
τοδικείο Κοζάνης, που είχε ιδρυθεί με το από 28 Ιουνίου 1950 Β.Δ. 
(ΦΕΚ Α’ 142/50), καταργούνται. 

2. Η εδαφική περιοχή που ανήκε στην κατά τόπον αρμοδιότητα του 
Διαρκούς Στρατοδικείου Ιωαννίνων υπάγεται στην κατά τόπον αρμοδιό¬ 
τητα του Διαρκούς Στρατοδικείου Λάρισας, πλην των επαρχιών Βάλ¬ 
του, Βονίτσης και Ξηρομέρου του νομού Αιτωλοακαρνανίας, οι οποίες 
υπάγονται στο Διαρκές Στρατοδικείο Αθηνών. Η εδαφική περιοχή που 
ανήκε στην κατά τόπον αρμοδιότητα του Διαρκούς Στρατοδικείου Κοζά¬ 
νης υπάγεται στο Διαρκές Στρατοδικείο Θεσσαλονίκης. 

3. Για τις υποθέσεις που εκκρεμούν στα καταργούμενα Στρατοδικεία 
εφαρμόζονται οι διατάξεις του άρθρου 261 του Στρατιωτικού Ποινικού 
Κώδικα. 

Άρθρο 2 

Ί · Η ισχύς του παρόντος αρχίζει τρεις μήνες μετά τη δημοσίευσή του 
στην Εφημερίδα της Κυβερνήσεως. 

2. Στον Υπουργό Εθνικής Αμύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- ' 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 50 (4) 

Σύσταση Παγίας Προκαταβολής στην Πρεσβεία της Ελλάδος στη Μπα- 

γκόγκ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 141 παρ. 1 του Ν.419/1976 «περί Ορ¬ 
γανισμού του Υπουργείου Εξωτερικών» (Α 221). 

2. Τις διατάξεις του άρθρου 56 παρ. 1 του Ν.Δ. 321/1969 «περί 
Κώδικος Δημοσίου Λογιστικού» (Α 205). 

3. Την 447/1990 γνωμοδότηση του Σ.τ.Ε., με πρόταση του Υπουρ¬ 
γού Εξωτερικών και Υπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στη Μπαγκόγκ Παγία Προκα¬ 
ταβολή για αντιμετώπιση διαφόρων δαπανών των οποίων η πραγματο¬ 
ποίηση, λόγω της φύσεώς των, δεν δέχεται αναβολή και δεν καθίσταται 
δυνατή με την κανονική διαδικασία. 

Στον Υπουργό Εξωτερικών αναθέτουμε την δημοσίευση και εκτέλεση 
του παρόντος διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΩΝ 

ΑΝΤΩΝΗΣ ΣΑΜΑΡΑΣ ΙΩΑΝΝ. ΠΑΛΑΙΟΚΡΑΣΣΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 51 (5) 

Τροποποίηση και συμπλήρωση ορισμένων διατάξεων του Π.Δ/τος 99/ 

1977 «Περί τροποποποιήσεως, συμπληρώσεως και κωδικοποιή- 

σεως εις ενιαίον κείμενον των διατάξεων περί τηρήσεως βιβλίων και 

στοιχείων» (ΦΕΚ Α' 34), όπως ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 60 του Ν.12/1975 
«περί τροποποιήσεως και συμπληρώσεως Φορολογικών και άλλων τι- 
νών συναφών διατάξεων» (ΦΕΚ Α' 34). 

2. Την γνωμοδότηση της Επιτροπής Λογιστικών Βιβλίων αριθ. 12/ 
1990. 

3. Τη γνωμοδότηση του Συμβουλίου της Επικράτειας αριθ. 40/ 
1991 με πρόταση του Προέδρου της Κυβερνήσεως και του Υπουργού 
Οικονομικών, αποφασίζουμε: 

Άρθρο 1 

Δικαιώματα Προϊσταμένου Δ.Ο.ΐ. 

Η παράγραφος 8 του άρθρου 45 του ΓΙ.Δ. 99/1977 αντικαθίσταται 
ως ακολούθως: 

«8. Ο Προϊστάμενος της Δημόσιας Οικονομικής Υπηρεσίας ή ο υπά- 
ληλος που ορίζεται από αυτόν, κατά τον έλεγχο των βιβλίων και στοι¬ 
χείων του παρόντος Κώδικα στην επαγγελματική εγκατάσταση του επι- 
τηδευματία ή στο κατάστημα άλλου υποχρέου, υποχρεούται να παρα- 
δώσει σ’ αυτόν επί αποδείξει, μετά το πέρας του ελέγχου, σημείωμα για 
τις παραλείψεις και παρατυπίες στην εφαρμογή του. παρόντος Κώδικά, 
που εξακριβώθηκαν κατά τον έλεγχο. Εξαιρετικά, όταν οι παραλείψεις ή 
παρατυπίες εξακριβώνονται από τον προληπτικό έλεγχο εφαρμογής 
των διατάξεων του παρόντος Κώδικα, το σημείωμα αυτό παραδίδεται 
υποχρεωτικά από τα ελεγκτικά όργανα πριν από την αναχώρησή τους 
από την επαγγελματική εγκατάσταση του επιτηδευματία. 

Με το πιο πάνω σημείωμα καλείται ο επιτηδευματίας εντός δέκα 
ημερών να αναφέρει τις απόψεις του και να παράσχει σχετικές διευκρινί¬ 
σεις για τις παραλείψεις και παρατυπίες που εξακριβώθηκαν. Η προθε¬ 
σμία αυτή μπορεί να παραταθεί από τον Προϊστάμενο της Δ.Ο,Υ. μέχρι 
δέκα ακόμη ημέρες». 

Άρθρο 2 

Πρόστιμο 

Η παράγραφος 3 του άρθρου 47 του Π.Δ. 99/1977 αντικαθίσταται 
ως ακολούθως: 

«3. Το πρόστιμο επιβάλλεται σε βάρος του παραβάτη φυσικού προ¬ 
σώπου, επί δε ομορρύθμων, ετερορρύθμων, περιωρισμένης ευθύνης και 
ανωνύμων εταιρειών, συνεταιρισμών και λοιπών νομικών προσώπων 
ιδιωτικού δικαίου σε βάρος του νομικού προσώπου. 

Προκειμένου περί κοινοπραξίας επιτηδευματιών το πρόστιμο επιβάλ¬ 
λεται σε βάρος των μελών της κοινοπραξίας, το καθένα από τα οποία 
ευθύνεται απεριόριστα και στο σύνολο. 

Το πρόστιμο επιβάλλεται με απόφαση του προϊσταμένου της αρμό¬ 
διας Δ.Ο.Υ. ή του προϊσταμένου της ΥΠ.Ε.Δ.Α., στην οποία γίνεται αύ- 
ντομη περιγραφή της παράβασης και αναγράφεται το πρόστιμο που επι¬ 
βάλλεται γι’ αυτή, Μαζί με την απόφαση κοινοποιείται στον παραβάτη 
αντίγραφο της σχετικής έκθεσης ελέγχου. 

Με την ίδια απόφαση μπορεί να επιβληθούν πρόστιμα διακεκριμένους 
για περισσότερες της μιας παραβάσεις του παρόντος Κώδικα, που ανά¬ 
γονται στην ίδια διαχειριστική περίοδο. , ■ ... 

Αρμόδιος για την έκδοση της απόφασης επιβολής του προστίμου εί¬ 
ναι, προκειμένου για επιτηδευματία φυσικό ή νομικό πρόσωπο, ο προϊ¬ 
στάμενος της Δ.Ο.Υ. της έδρας της επιχειρήσεως ή του επαγγέλματος 
του επιτηδευματία ή του υποκαταστήματος, κατά περίπτωση, προκει¬ 
μένου δε για τα λοιπά νομικά πρόσωπα ιδιωτικού δικαίου, ο προϊστάμε¬ 
νος της αρμόδια Δ.Ο.Υ. για την παραλαβή της δήλωσης απόδοσης του 
παρακρατουμένου φόρου εισοδήματος από μισθωτές υπηρεσίες και για 
τις λοιπές περιπτώσεις αρμόδιος είναι ο Προϊστάμενος της Δ.Ο.Υ. της 
κατοικίας του παραβάτη. 

Κατ’ εξαίρεση των οριζομένων στο προηγούμενο εδάφιο, αρμόδιοι 
για την έκδοση της απόφασης και την ολοκλήρωση της διαδικασίας επι¬ 
βολής του προστίμου είναι οι Προϊστάμενοι της ΥΠ.Ε.Δ.Α. Αθηνών και 
των Παραρτημάτων της, για τις παραβάσεις που διαπιστώνονται από 
τις υπηρεσίες αυτές, μόνο στις περιπτώσεις του ο παράβατης έχει την 


έδρα της επιχείρησης ή του επαγγέλματος ή του υποκαταστήματος του 
ή την κατοικία του, κατά περίπτωση, στην περιφέρεια των Νομαρχιών 
Αθηνών, Πειραιώς, Ανατολικής Αττικής και Δυτικής Αττικής, ή στις 
περιφέρειες των Νομαρχιών που' εδρεύουν, το παράρτημα της 
ΥΠ.Ε.Δ.Α. Αντίγραφο της απόφασης επιβολής του προστίμου διαβιβά¬ 
ζεται στον προϊστάμενο της αρμόδιας Δ.Ο.Υ. για ενημέρωση του φακέ¬ 
λου του παραβάτη. Αμέσως μετά την οριστική και αμετάκλητη επίλυση 
της διαφοράς επί του επιβληθέντος προστίμου και τη βεβαίωσή του ολό¬ 
κληρος ο φάκελος της υπόθεσης διαβιβάζεται στον Προϊστάμενο της αρ¬ 
μόδιας Δ.Ο.Υ. 

Για την εξώδικη λύση της διαφοράς και τη διαδικασία βεβαίωσης και 
είσπραξης του προστίμου εφαρμόζονται αναλόγως οι διατάξεις του Ν.Δ. 
3323/1955, όπως ιαχύπουν κάθε φορά. Σε περίπτωση εξώδικης λύ¬ 
σης της διαφοράς το'πρόστιμο περιορίζεται ή διαγράφεται κατά περί¬ 
πτωση. 

Οι περί παραγραφής του δικαιώματος του Δημοσίου προς ενέργεια 
αρχικής,ή συμπληρωματικής Φορολογικής εγγραφής στη Φορολογία 
εισοδήματος διατάξεις, που ισχύουν κάθε φορά, εφαρμόζονται αναλό¬ 
γως και για την επιβολή του προστίμου του άρθρου αυτού, της προθε¬ 
σμίας της παραγραφής αρχομένης από της λήξεως της επόμενης δια¬ 
χειριστικής περιόδου εκείνης στην οποία αφορά η παράβαση». 

Άρθρο 3 
Έναρξη ισχύος 

Η ισχύς των διατάξεων του παρόντος Προεδρικού Διατάγματος αρχίζει 
από την δημοσίευσή του στην Εφημερίδα της Κυβερνήσεως. 

Στον Υπουργό των Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-"· --- , ' -■ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 52 (6) 

Τροποποίηση του άρθρου 11 του Κατασταστικού του Ταμείου Προνοίας 
Δικηγόρων Τρικάλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ” 

1. Τις διατάξεις των παρ. 1 και 2 του άρθρου 1 τόυ Α.Ν. 87/1936 

(Α.390). · 

2. Τις διατάξεις της παρ. 1 του άρθρου 1 του Ν.- 753/1948 (Α, 
203). 

3. Τις διατάξεις των άρθρων 23 παρ. 1, 24 παρ. 1 στοιχ. γ’,-26 παρ. 
1 και 27 παρ. 1 "στοιχ. δ’ του Ν. 1558/1985 (Α’, 137). 

4. Τις διατάξεις του άρθρου 14 του Π.Δ/τος 105/1988 (Α, 46). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 16η/10.10.90 συνεδρίασή του της ΚΣΤ’ περιόδου. 

6. Την 669/1990 γνωμοδότηση του Συμβουλίου της Επικράτειας, 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Κυρώνεται η από ,7.6.1990 απόφαση της Γενικής Συνέλευσης των 
μελών του Δικηγορικού Συλλόγου Τρικάλων, για την τροποποίηση του 
άρθρου 11 του Καταστατικού του Ταμείου Προνοίας Δικηγόρων Τρικά¬ 
λων που κυρώθηκε με το από 8.3.1941 Β.Δ/γμα (Α, 68) και ισχύει 
μετά την τελευταία τροποποίησή του με το άρθρο πρώτο του Π.Δ/τος 
564/31.10.89 (Α, 239) που έχει ως εξής: 

Άρθρο 11 

1. Το ποσό του εφάπαξ χρηματικού βοηθήματος του άρθρου 2 παρ. 
β' εδ. 1, 2 και 3 που παρέχεται στα μέλη του Ταμείου στις παραπάνω 
προβλεπόμενες περιπτώσεις, ορίζεται σε δραχμές δύο εκατομμύρια δια¬ 
κόσιες πενήντα χιλιάδες (2.250.000) για τα μέλη τα οποία θα έχουν 
συμπληρώσει τριάντα χρόνια συμμετοχή στο Ταμείο. Εάν. η συμμετοχή 
του μέλους είναι μικρότερη από τριάντα (30) χρόνια, το εφάπαξ αυτό 
χρηματικό βοήθημα συνίσταται σε τόσα τριακοστά του ποσού των δύο 

εκατομμυρίων διακοσίων πενήντα χιλιάδων (2.250.000) δραχμών όσα 
είναι τα χρόνια συμμετοχής στο Ταμείο. 

2. Για τον κατά την προηγούμενη παράγραφο υπολογισμό των ετών 
συμμετοχής στο Ταμείο προς καθορισμό του ποσού του εφάπαξ βοηθή¬ 
ματος, κλάσμα έτους που υπερβαίνει τους έξι μήνες, λογίζεται ως πλή¬ 
ρες έτος, το δε μικρότερο των έξι (6) μηνών δεν υπολογίζεται. 

3. Για κάθε αμφισβήτηση ή παράπονο δικαιούχου του παραπάνο. 
εφάπαξ βοηθήματος κατά των αποφάσεων της Διοκ. Επιτροπής, ασκεί¬ 
ται απ’ αυτόν προσφυγή στην Εποπτική Επιτροπή και εφόσον η από¬ 
φαση της Εποπτικής Επιτροπής είναι σύμφωνη προς την απόφαση της 
Δ.Ε. το ζήτημα λύεται οριστικά. 

Εάν όμως είναι αντίθετη αποφαίνεται η Γενική Συνέλευση των μελών 
του Ταμείου που καλείται για το σκοπό αυτό από τη Διοικητική Επι¬ 
τροπή. 

Άρθρο δεύτερο 

Η ισχύς του παρόντος διατάγματος αρχίζει από την ημερομηνία δη¬ 
μοσίευσής του στην Εφημερίδα της Κυβερνήαεως. 

Στην Υπουργό Υγείας, Πρόνοιας και Κοινωνικών Ασφαλίσεως, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 53 (7) 

Τροποποίηση, συμπλήρωση και αντικατάσταση ορισμένων διατάξεων 

του Π.Δ/τος 669/1981 (ΦΕΚ Α 169) «Περί τροποποιήσεως, συ- 

μπληρώσεως, ανασυντάξεως και κατατάξεως της διεπούσης το Τα¬ 
μείο Συντάξεων Αυτοκινητιστών νομοθεσίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 10 του Ν. 984/ 
1979 (ΦΕΚ Α' 244) «περί τροποποιήσεως της «περί Τ.Σ.Α. νομοθεσίας 
υπαγωγής των μισθωτών οδηγών αυτοκινήτων εις την ασφάλιση του 
Ι.Κ.Α και άλλων τινών διατάξεων». 

2. Τις διατάξεις των άρθρων 23, 24, 27 και 29 του Ν. 1558/1985 
(ΦΕΚ Α' 137) Κυβέρνηση και Κυβερνητικά Όργανα», το Π.Δ. 437/ 
1985 (ΦΕΚ Α' 157) «καθορισμός και ανακατανομή των αρμοδιοτήτων 
των Υπουργείων» και το Π.Δ. 180/1990 (ΦΕΚ Α' 64) «Διορισμός 
Υπουργών, Ααναπληρωτών Υπουργών και Υφυπουργών». 

3. Το Π.Δ. 105/1988 (φεκ Α' 46) «Οργανισμός της Γενικής Γραμ¬ 
ματείας Κοινωνικών Ασφαλίσεων», άρθρο 14 αυτού «περί Συμβουλίου 
Κοινωνικής Ασφάλειας». 

4. Τη γνώμη του Δ.Σ. του Τ.Σ.Α. που διατυπώθηκε στην 286/ 
23.3.1989 απόφασή του. 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 14η/12.9.90 συνεδρίασή του, της ΚΣΤ περιόδου. 

6. Την 694/1990 γνωμοδότηση του Συμβουλίου της Επικράτειας 
μετά από πρόταση της Υπουργού Υγείας, Πρόνοιας, και Κοινωνικών 
Ασφαλίσεων, αποφασίζουμε: 

Άρθρο 1 

Η παράγραφος 8 του άρθρου 1 του Π.Δ./τος 669/1981 (ΦΕΚ Α' 
169), που προστέθηκε με το άρθρο 9 του Π.Δ/τος 17/1985 (ΦΕΚ Α' 
8) ως παράγραφος 7 και αριθμήθηκε ως παράγραφος 8 με το άρθρο 2 
του Π.Δ/τος 418/1955 (Α' 146) και η οποία κατάργησε το άρθρο 3 
του Π.Δ/τος 425/1983 (ΦΕΚ Α' 158), αντικαθίσταται ως εξής: 

«8. Οι ασφαλισμένοι του Τ.Σ.Α. των οποίων το εκμεταλλευόμενο αυ¬ 
τοκίνητο Δ.Χ. τέθηκε σε ακινησία από οποιαδήποτε αιτία, η οποία βε¬ 
βαιώνεται με έγγραφο της αρμόδιας Οικονομικής Εφορίας Αυτοκινή¬ 
των με έγγραφο της αρμόδιας Οικονομικής Εφορίας Αυτοκινήτων ή του 
Υπουργείου Μεταφορών και Επικοινωνιών, εξακολουθούν να υπάγο¬ 
νται στην υποχρεωτική ασφάλιση του Ταμείου και για χρονικό διάστημα 
μέχρι έξι (6) μηνών από την κατάθεση των πινακίδων κυκλοφορίας, 
υποχρεούμενοι στην καταβολή των αντίστοιχων ασφαλιστικών εισφο¬ 
ρών 


Μετά την παρέλευση της εξάμηνης υποχρεωτικής ασφάλισης μπο¬ 
ρούν να ζητήσουν, με αίτησή τους, την υπαγωγή στην προαιρετική 
ασφάλιση του Ταμείου σε όποιον Κλάδο (Σύνταξης - Ασθένειας) επιθυ¬ 
μούν, για χρονικό διάστημα μέχρι δύο (2) έτη συνολικά για όλες τις φο¬ 
ρές που το αυτοκίνητο θα θέτει σε ακινησία, με τους όρους και περιορι¬ 
σμούς των παραγράφων 3,4,5,6,7 και 8 του άρθρου 2 αυτού του Π.Δ/ 
τος. 

οι διατάξεις αυτές δεν έχουν εφαρμογή σε περίπτωση στράτευσης του 
ασφαλισμένου». 

Άρθρο 2 

Το πρώτο εδάφιο της παραγράφου 3 του άρθρου 14 του Π.Δ/τος 
669/1981 (ΦΕΚ Α’ 169) αντικαθίσταται ως εξής: 

«3. Ο ασφαλισμένος του Τ.Σ.Α. υποχρεούται να καταβάλλει την βα- 
ρύνουσα αυτόν μηνιαία ασφαλιστική εισφορά το βραδύτερο μέχρι του τέ¬ 
λους του επομένου μήνα εκείνου στον οποίο ανάγεται, διαφορετικά από 
της 1ης του μεθεπόμενου θεωρείται καθυστερούμενη». 

2. Η παράγραφος 4 του άρθρου 14 του Π.Δ/τος 669/1981 (ΦΕΚ 
Α' 169), όπως αντικαταστάθηκε με το άρθρο 3 του Π.Δ/τος 17/1985 
(ΦΕΚ Α' 8), αντικαθίσταται ως εξής: 

«4. Όλων των ειδών οι καθυστερούμενες ασφαλιστικές εισφορές υπέρ 
του Τ.Σ.Α. αναπροσαρμόζονται, στο ύψος του ασφαλίστρου του χρόνου 
καταβολής και επιβαρύνονται με πρόσθετο τέλος 1% για κάθε δεκαή¬ 
μερο καθυστέρησης και ως 50% του ποσού της κύριας οφειλής. 

Τα πρόσθετα τέλη υπολογίζονται από την ημέρα που οι νέες (αναπρο¬ 
σαρμοζόμενες εισφορές καθίστανται απαιτητές, δηλαδή από της 10ης 
του μεθεπόμενου μήνα της «αναπροσαρμογής». 

Άρθρο 3 

Η περίπτωση γ' της παραγράφου 1 του άρθρου 36 του Π.Δ/τος 
669/1981 (ΦΕΚ Α' 169), αντικαθίσταται ως εξής: 

«Γ) Χρόνον ασφάλισης 35 ετών και ηλικίας 58 ετών. 

Στην περίπτωση αυτή η σύνταξη καταβάλλεται μειωμένη κατά 1/ 
100 της πλήρους σύνταξης για κάθε μήνα που λείπει από το 60ό έτος 
της ηλικίας. 

Με την συμπλήρωση του 65ου έτους της ηλικίας και εφόσον ο συντα¬ 
ξιούχος αποξενωθεί του τυχόν διατηρούμενου αυτοκινήτου Δ.Χ. ή του 
ποσοστού αυτού, παύει η μειωμένη καταβολή της σύνταξης και αυτή, 
καταβάλλεται πλήρης». 

Άρθρο 4 

Το άρθρο 48 του Π.Δ/τος 669/1981 (ΦΕΚ Α’ 169), όπως τροπο¬ 
ποιήθηκε με την παράγραφο 1 του άρθρου 5 του Ν. 1275/1982 (ΦΕΚ 
Α' 100) και αντικαταστάθηκε με τα άρθρα 15 και 16 του Π.Δ/τος 
425/1983 (ΦΕΚ Α' 158) και το άρθρο 8 του Π.Δ/τος 17/1985 
(ΦΕΚ Α’ 8), (αντικαθίσταται ως εξής: 

Άρθρο 48 

Αναστολή της σύνταξης 

1. Η καταβολή της σύνταξης αναστέλλεται στις ακόλουθες περιπτώ¬ 
σεις: 

α) Για όσο χρόνο ο συνταξιούχος λόγω αναπηρίας αδικαιολόγητα δεν 
προέρχεται στην αρμόδια Υγειονομική Επιτροπή για εξέτεση της κατά¬ 
στασης της υγείας του. 

β) Εφόσον ο συνταξιούχος είναι ιδιοκτήτης, χρησιούχος ή εκμεταλ¬ 
λευτής σε παραπάνω από ένα (1) ολόκληρο επιβατικό αυτοκίνητο Δ.Χ. 
ή παραπάνω από ένα (1) λεωφορείο Δ.Χ. ή φορτηγό αυτοκίνητο Δ.Χ., ή 
ποσοστών σε περισσότερα αυτοκίνητα της ίδιας κατηγορίας που στο σύ¬ 
νολό τους ξεπερνούν τα ανωτέρω καθοριζόμενα όρια, ή ποσοστών αυτο¬ 
κινήτου Δ.Χ. διαφόρων κατηγοριών, εκτός εάν η κατοχή περιοριστεί σε 
ποσοστά της αυτής κατηγορίας αυτοκινήτων και στα ανωτέρω καθορι¬ 
ζόμενα όρια (παράγρ. 1 του άρθρου 5 του Ν. 1275/1982). 

γ) Για όσο χρόνο ο συνταξιούχος αναλάβει την κατατεθείσα επαγγελ¬ 
ματική άδεια ικανότητας οδηγού αυτοκινήτου ή εκγυμναστού οδηγών 
αυτοκινήτου ή οδηγού τρίτροχου φορτηγού αυτοκινήτου Δ.Χ. 

2. Οι συνταξιούχοι των οποίων έχει ανασταλεί η σύνταξη, σύμφωνα 
με την ανωτέρω παράγραφο, για όσο χρόνο πληρούν τις προϋποθέσεις 
που απαιτούνται για υπαγωγή στην ασφάλιση του Τ.Σ.Α., υποχρεού- 
νται στην καταβολή της αντίστοιχης μηνιαίας ατομικής ασφαλιστικής 
εισφοράς και, εφόσον ο χρόνος αναστολής είναι μεγαλύτερος από ένα (1) 
έτος συνεχώς ή με διακοπές, εφαρμοζομένων στην περίπτωση αυτή των 
διατάξεων περί εξοφλήσεως καθυστερούμενων οφειλών, μπορούν με αί- 

τησή τους να ζητήσουν την προσμέτρηση του χρόνου αυτού στο χρόνο 
ασφάλισης βάσει του οποίου συνταξιοδοτήθηκαν. 

Οι διατάξεις της παραγράφου αυτής, έχουν ανάλογο εφαρμογή και 
στις περιπτώσεις μετάθεσης της ημερομηνίας έναρξης του συνταξιοδοτι- 
κοιύ δικαιώματος. 

3. Όλοι οι άμεσοι συνταξιούχοι που διατηρούν μέχρι ένα ολόκληρο 
.αυτοκίνητο Δ.Χ. ή ποσοστά αυτού και δεν εμπίπτουν στις περιπτώσεις 
της περίπτωσης β της παραγράφου 1 του άρθρου αυτού, καταβάλλουν 
υποχρεωτικά ειδική μηνιαία εισφορά ίση με το 30% του συνόλου της 
καταβαλλόμενης μηνιαίας σύνταξης, η οποία δεν είναι δυνατόν να υπερ- 
βεί το ύψος της ισχύουσας, εφόσον το διατηρούμενο αυτοκίνητο Δ.Χ. εί¬ 
ναι ολόκληρο ή το ποσοστό αυτού είναι ίσο ή μεγαλύτερο του προβλεπό- 
μενου από την παράγραφο 2 του άρθρου 1 αυτού του Δ. Δ/τος. 

Σε περίπτωση που τα διατηρούμενα ποσοστά ιδιοκτησίας του αυτοκι¬ 
νήτου είναι μικρότερα από εκείνα που ορίζουν οι διατάξεις της παραγρά¬ 
φου 2 του άρθρου 1 αυτού του Π. Δ/τος, τότε η ειδική μηνιαία εισφορά 
είναι το πηλίκον της διαίρεσης του γινομένου του ποσοστού 30% του συ¬ 
νόλου της καταβαλλόμενης μηνιαίας σύνταξης επί τα διατηρούμενα πο¬ 
σοστά αυτοκινήτου Δ.Χ. δια του ποσοστού αυτοκινήτου που προβλέπε- 
ται για την υπαγωγή στην ασφάλιση του Ταμείου. 

Η ανωτέρω ειδική μηνιαία εισφορά παρακρατεϊται κάθε μήνα από 
την καταβαλλόμενη σύνταξη. 

Η υποχρέωση καταβολής της ειδικής μηνιαίας εισφοράς παύει σε περί¬ 
πτωση που το διατηρούμενο αυτοκίνητο τεθεί σε ακινησία και για όσο 
χρόνο διαρκεί αυτή, η οποία βεβαιώνεται από την αρμόδια Οικονομική 
Εφορία Αυτοκινήτων ή το Υπουργείο Μεταφορών και Επικοινω¬ 
νιών». 

Άρθρο 5 

Οι συνταξιούχοι του Τ.Σ.Α. που μέχρι την έναρξη ισχύος αυτού του 
Π.Δ/τος συνταξιοδοτήθηκαν με μειωμένη σύνταξη, μπουρούν με αίτησή 
τους να ζητήσουν την καταβολή πλήρους σύνταξης, εφόσον πληρούν τις 
προϋποθέσεις που ορίζονται από τις διατάξεις της περίπτωσης γ της πα¬ 
ραγράφου 1 του άρθρου 36 του Π. Δ/τος 669/1981 όπως αυτές τρο¬ 
ποποιούνται με το άρθρο 3 του παρόντος προεδρικού διατάγματος. 

Τα οικονομικά αποτελέσματα αρχίζουν από την πρώτη του μήνα του 
επομένου εκείνου, που θα υποβληθεί η σχετική αίτηση. 

Άρθρο 6 

Η ισχύς των διατάξεων αυτού του προεδρικού διατάγματος αρχίζει 
από τη δημοσίευσή του στην Εφήμερίδα της Κυβερνήσεως. 

Αθήνα, 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΠΑΝΙ\ΙΑΚΟΥ - ΚΟΥΤΣΙΚΟΥ 

- * - . 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 54 (8) 

Τροποποίηση διατάξεων του Κανονιστικού Διατάγματος 5/14.7.43 
(ΦΕΚ 206/Α/14.7.43) «περί ιδρύσεως Ταμείου Επικουρικής 
Ασφαλίσεως Υπαλλήλων Αυτονόμου Οργανισμού Καπνού κλπ» και 
της 50125/6437/47 της 5/30.7.49 (ΦΕΚ 119/Β/30.7.49) 
απόφασης του Υπουργού Εργασίας «Περί εγκρίσεως του Κανονι¬ 
σμού Παροχών του Ταμείου Επικουρικής Ασφαλίσεως Υπαλλήλων 
Αυτονόμου οργανισμού Καπνού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 628/77 (Α' 180). 

2. Τα άρθρα 23, παρ. 1 στοιχ. στ και 24 παρ. 1 και παρ. 2 στοιχ. γ, 
26 παρ. 1 και 27 παρ. 1 στοιχ. δ του Ν. 1558/1985 (Α' 137). 

3. Το άρθρο 14 του Π.Δ. 105/88 (Α' 46). 

4. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε στις συνεδριάσεις του, της 12ης/29.8.90 και 13ης/5.9.90 της 
ΚΣΤ περιόδου. 

5. Τις αποφάσεις του Διοικητικού Συμβουλίου του ταμείου κατά τις 
συνεδριάσεις 1688/5.7.89, 1689/10.7.89, 1693/24.8.89, 1716/ 
19.2.90 και 1721/28.3.90. 

6. Την 677/1990 γνωμοδότηση του Συμβουλίου της Επικράτειας 


μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Γ 

Η παράγραφος 4 του άρθρου 2 του Κανονισμού Παροχών (ΑΥΕ 
50125/643/47 ΦΕΚ 119/Β/30.7.49), όπως τροποποιήθηκε και 
ισχύει με την Α.Υ.Κ.Υ. 107/3/4638/17.1.76 (ΦΕΚ 109/30.1.76, 
τ. Β’) και το άρθρο 2 του Π.Δ. 16/88 (Α' 7), τα εδάφια γ και ε της πα¬ 
ραγράφου 7 του ίδιου άρθρου όπως τροποποιήθηκαν και ισχύουν με την 
Α.Υ.Κ.Υ. 107/3/295/1976 (ΦΕΚ 1373/13.11.76, τ. Β') καιη πα¬ 
ράγραφος 11 του ίδιου άρθρου που προστέθηκε με το άρθρο 3 του Π.Δ/ 
τος 43/1983 (ΦΕΚ 23Α/16.2.83), αντικαθίστανται ως ακολού¬ 
θως: 

«4. Ο χρόνος προϋπηρεσίας, ο οποίος αναφέρεται στις παραγράφους 
1 και 2 του άρθρου αυτού αναγνωρίζεται ως συντάξιμος με απόφαση 
του Δ.Σ. του Ταμείου μετά από αίτηση του ενδιαφερομένου. 

Η αίτηση αυτή υποβάλλεται: 

α) Για τις αναγνωρίσεις των παραγράφων 1 και 2 εδάφια α, β μέσα 
σε ανατρεπτική προθεσμία ενός χρόνου που αρχίζει για τους ήδη ασφα¬ 
λισμένους στο Ταμείο, από την. ημερομηνία δημοσίευσης του παρόντος 
Δ/τος και για όσους θα ασφαλίζονται εφεξής από την ημέρα ασφάλισής 
τους. 

β) Για την αναγνώριση της προϋπηρεσίας του εδαφίου γ της παρα¬ 
γράφου 2 του παρόντος άρθρου, κατά την διάρκεια της υπηρεσίας των 
ασφαλισμένων. 

Σε περίπτωση θανάτου ασφαλισμένου η αίτηση των εδαφίων α, β της 
παραγράφου αυτής μπορεί να υποβληθεί από τα μέλη της οικογένειάς 
του μέσα σε ανατρεπτική προθεσμία ενός έτους από το θάνατό του». 

«7. γ) Η κατά τα ανωτέρω υπολογιζόμενη συνολική εισφορά κατα¬ 
βάλλεται είτε εφ’ άπαξ, οπότε παρέχεται έκπτωση σε ποσοστό 10%, 
είτε με δόσεις ο αριθμός των οποίων δεν μπορεί να υπερβεί τον αριθμό 
των αναγνωριζομένων μηνών. 

Σε περίπτωση εξόφλησης εφ’ άπαξ του ποσού εξαγοράς η οφειλή πρέ¬ 
πει να καταβληθεί μέσα σε δύο (2) μήνες από την κοινοποίηση της σχε¬ 
τικής απόφασης». 

«7. ε) Σε περίπτωση υποβολής αίτησης για συνταξιοδότηση πριν από 
την ολοσχερή εξόφληση του κατά τά ανωτέρω υπολογισθέντος ποσού 
της εξαγοράς, ο μη εξαγορασθείς μέχρι τότε χρόνος λαμβάνεται υπόψη 
ως συντάξιμος, εφόσον το οφειλόμενο ποσό για το χρόνο τούτο, κατα¬ 
βληθεί πριν την' έκδοση της σχετικής συνταξιοδοτικής απόφασης. 

Σε περίπτωση θανάτου, ή εξόδου από την υπηρεσία λόγω νόσου ή 
ατυχήματος του ασφαλισμένου, το οφειλόμενο υπόλοιπο εξοφλείται από 
μεν τον ασφαλισμένο με παρακράτηση από την καταβαλλόμενη σύνταξη 
σε δόσεις, κάθε μία από τις οποίες δεν δύναται να είναι μικρότερη του 
10% ταύτης, από δε τον εργοδότη εφ’ άπαξ». 

«11. Η αναγνώριση των προϋπηρεσιών των παραγράφων 1 και 2 
του παρόντος άρθρου ως συνταξίμων, μπορεί να γίνει από τους ασφαλι¬ 
σμένους που έχασαν την προθεσμία της παραγράφου 4 με νέα αίτησή 
τους που πρέπει να υποβληθεί στο Ταμείο μέσα σε ανατρεπτική προθε¬ 
σμία ενός χρόνου από την ισχύ του παρόντος Π.Δ/τος» 

Άρθρο 2 

Οι παράγραφοι 1 και 5 του άρθρου 3 του Κανονισμού Παροχών, 
όπως τροποποιήθηκαν και ισχύουν με τα Π.Δ/τα 136/78 (ΦΕΚ 29/ 
24.2.78, τ. Α') και 16/88 (ΦΕΚ 7/15.1.88, τ. Α'), αντικαθίστανται 
ως ακολούθως: 

«1. Η μηνιαία σύνταξη ασφαλισμένου υπολογίζεται σε τόσα τριαχο- 
στά πέμπτα (35) των τακτικών αποδοχών του όσα και τα έτη της συ¬ 
ντάξιμης υπηρεσίας του, επί τον συντελεστή 21%». 

«5. Οι συντάξεις που χορηγήθηκαν ή θα χορηγηθούν και η έναρξη 
καταβολής τους εμπίπτει σε χρόνο πριν από την ισχύ του παρόντος, ανα- 
καθορίζονται χωρίς αίτηση, από το ταμείο με βάση τις παραπάνω δια¬ 
τάξεις. < , 

οι διαφορές που προκύπτουν από τον ανακαθορισμό διατηρούνται ως 
προσωρινό επίδομα και συμψηφίζονται με κάθε μελλοντική αύξηση των 
συντάξεων». 

Άρθρο 3 

Το κεφάλαιο Α του άρθρου 4 του Κανονισμού Παροχών, (Α.Υ.Ε. 
50125/643/47 ΦΕΚ ] 19/Β/30.7.49), αντικαθίσταται ως ακολού¬ 
θως: 

«Α. Εάν ο θάνατος του συζύγου (της συζύγου) επήλθε πριν από την 
πάροδο είκοσι τεσσάρων (24) μηνών από την τέλεση του γάμου, εκτός: 

α) εάν ο θάνατος οφείλεται σε ατύχημα, 

β) εάν υφιστάμενου του γάμου γεννήθηκε ή με το γάμο νομιμοποιή¬ 
θηκε τέκνο και ' 

γ) εάν η χήρα κατά το χρόνο του θανάτου ήταν σε κατάσταση εγκυ¬ 
μοσύνης». 

Άρθρο 4 

Η παράγραφος 8 του άρθρου 9 του Κανονισμού Παροχών (Α.Τ.Ε. 
50125/643/47 ΦΕΚ 119/Β/30.7.49) που προστέθηκε με την 
Α.Τ.Ε. 6050/Σ.41/14.3.61 (ΦΕΚ 120/Β/20.4.61) και αντικατα- 
στάθηκε με το Π.Δ. 43/1983 (Α' 23), τροποποιείται ως ακολούθως: 

«8. Στους επιμεληθέντες την κηδεία ασφαλισμένου ή συνταξιούχου 
που απεβίωσε καταβάλλεται από το Ταμείο σαν έξοδα κηδείας ποσό ίσο 
με την διαφορά του εισπραχθέντος για το λόγο αυτό ποσού από τον φο¬ 
ρέα κύριας ασφάλισης με αυτό που καταβλήθηκε στο γραφείο τελετών. 

Το ύψος του ποσού αυτού σε καμμιά περίπτωση δεν μπορεί να υπερ¬ 
βαίνει ποσό ίσο με 2,5 ανώτατες συντάξεις του Ταμείου, όπως αυτή ορί¬ 
ζεται κάθε φορά από το σχετικό άρθρο του παρόντος Κανονισμού». 

Άρθρο 5 

Το εδάφιο γ της παραγράφου 1 του άρθρου 3 του κανονιστικού Δ/τος 
της 5/14.7.43 (ΦΕΚ 206/Α/43), όπως αυτό τροποποιήθηκε, συ¬ 
μπληρώθηκε και ισχύει με τις 6050/Σ.41/31.3.61 (ΦΕΚ 120/ 
20.4.61 τ. Β) και 56847/Σ.510/25.9.65 (ΦΕΚ 652/5.10.65 τ. 
Β') αποφάσεις του Υπουργού Εργασίας και με το Π.Δ. 16/88 (7 τ. Α') 
αντικαθίσταται και προστίθεται εδάφιο ζ στο τέλος της ίδιας παραγρά¬ 
φου του άρθρου αυτού, ως εξής: 

«γ) Η κράτηση των αποδοχών του πρώτου μήνα των νεοδιορισθέ- 
ντων καταβαλλομένη σε 12 ισόποσες μηνιαίες δόσεις. 

0 Κάθε πρόσοδος προερχόμενη από τον Εθνικό Οργανισμό Καπνού ή 
από άλλη πηγή σαν πόρος έκτακτος ή μόνιμος για την ενίσχυση του Οι¬ 
κονομικών του Τ.Ε.Α.Υ./Ε.Ο.Κ.». 

Άρθρο 6 

Η ισχύς του παρόντος, αρχίζει από την πρώτη του επόμενου μήνα 
από τη δημοσίευσή του στην Εφημερίδα της Κυβερνήσεως. 

_ Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 55 (9) 

Τροποποίηση και συμπλήρωση του αριθ. 168/1987 Προεδρικού Δια¬ 
τάγματος « Οργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την «ΕΛΛΗΝΙΚΗ 
ΡΑΔΙΟΦΩΝΙΑ - ΤΗΛΕΟΡΑΣΗ Α.Ε. (ΕΡΤ)» (Α’ 83). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

I ■ . 

Έχοντας υπόψη: 

1. Την παράγραφο 3 του άρθρου 19 του Ν. 1418/1984 «Δημόσια 
έργα και ρυθμίσεις συναφών θεμάτων» (Α' 23). 

2· Την αριθ. ΓΥ 2366/30.4.1990 απόφαση του Πρωθυπουργού 
«Καθορισμός αρμοδιοτήτων του Υφυπουργού Προεδρίας της Κυβέρνη¬ 
σης Βύρωνα Πολύδωρα» (Β' 294). 

3· Την αριθ. Υι 1052/2.5.1990 απόφαση του πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Αχιλλέα Καραμανλή» (Β' 311), 
όπως τροποποιήθηκε και συμπληρώθηκε με την αριθ. Υ 1087/ 
28.5.1990 απόφαση (Β' 334). 

4. Την αριθ. 715/1990 γνωμοδότηση του Συμβουλίου της Επικρά¬ 
τειας με πρόταση του υφυπουργού προεδρίας της Κυβέρνησης και του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Γο Π.Δ. 168/1987 «Όργανα που αποφασίζουν ή γνωμοδοτούν και 


ειδικές ρυθμίσεις σε θέματα έργων που εκτελούνται από την «ΕΛΛΗ¬ 
ΝΙΚΗ ΡΑΔΙΟΦΩΝΙΑ - ΤΗΛΕΟΡΑΣΗ Α.Ε. (ΕΡΤ)» (Α' 83) ισχύει για 
την «Ελληνική Ραδιοφωνία - Τηλεόραση Ανώνυμη Εταιρεία (ΕΡΤ - 
Α,Ε.) του Ν. 1730/1987 (Ά 145). 

Άρθρο 2 

Το άρθρο 1 του Π.Δ. 168/1987 αντικαθίσταται ως εξής: 

«Άρθρο 1 
Αρμόδια όργανα 

Αρμόδιοι για τη λήψη αποφάσεων, κατά τις διατάξεις του Ν. 
1418/84 «Δημόσια έργα και ρυθμίσεις συναφών θεμάτων» και των 
Προεδρικών Διαταγμάτων τα οποία εκδίδονται σε εκτέλεσή του, για τα 
έργα που εκτελούνται από την «ΕΛΛΗΝΙΚΗ ΡΑΔΙΟΦΩΝΙΑ - ΤΗΛΕ¬ 
ΟΡΑΣΗ Α.Ε.» (ΕΡΤ Α.Ε.) είναι το Διοικητικό Συμβούλιο, ο Πρόεδρος - 
Διευθύνων Σύμβουλος, ο Γενικός Διευθυντής Διοίκησης - Διαχείρισης, η 
Διεύθυνση Δομικών και Ηλεκτρομηχανολογικών Έργων, ή τα εξουσιο¬ 
δοτημένα όργανα, σύμφωνα με τις εκάστοτε ισχύουσες οργανωτικές 
διατάξεις της ΕΡΤ Α.Ε. και όπως ειδικότερα ορίζεται στα επόμενα άρ¬ 
θρα» 

Άρθρο 3 

Οι περιπτώσεις (α) και (β) της παραγράφου 1 του άρθρου 2 του Π.Δ. 
168/1987 αντικαθίστανται ως εξής: 

«α) «Διευθύνουσα Υπηρεσία» ή «Επιβλέπουσα Υπηρεσία» είναι η καθ’ 
ύλη αρμόδια Υποδιεύθυνση της Διευθύνσεως Δομικών και Ηλεκτρομη¬ 
χανολογικών Έργων. 

β) «Προϊσταμένη Αρχή» ή «Εποπτεύουσα Αρχή» είναι η Διεύθυνση 
Δομικών και Ηλεκτρομηχανολογικών Έργων με την επιφύλαξη των 
διατάξεων της επομένης παραγράφου». 

Άρθρο 4 

1. οι περιπτώσεις (β) και (ε) της παραγράφου 1 του άρθρου 3 του 
Π.Δ. 168/1987 αντικαθίστανται ως εξής: 

«β) Ενα τεχνικό υπάλληλο της Διεύθυνσης Δομικών και Ηλεκτρομη¬ 
χανολογικών Έργων της ΕΡΤ, διπλωματούχο Ανωτάτων Εκπαιδευτι¬ 
κών Ιδρυμάτων, οιασδήποτε κατηγορίας κλάδου και βαθμού που όριζε- ' 
ται με τον αναπληρωτή του με την απόφαση συγκρότησης. 

ε) Ενα δικηγόρο της ΕΡΤ - Α.Ε. που ορίζεται με τον αναπληρωτή 
του με την απόφαση συγκρότησης του Συμβουλίου». 

2. Η παράγραφος 7 του άρθρου 3 του αυτού Π.Δ. 168/1987 αντι¬ 
καθίσταται ως εξής: ή 

«7. Το Τεχνικό Συμβούλιο παρέχει τη γνώμη του για τα θέματα που 
ορίζει ο Ν. 1418/84 και τα εκτελεστικά αυτού διατάγματα, καθώς επί¬ 
σης και για κάθε θέμα που παραπέμπει σ’ αυτό το Διοικητικό Συμβού¬ 
λιο, ο Πρόεδρος - Διευθύνων Σύμβουλος, ή το όργανο που είναι αρμόδιο 
να αποφασίζει σε κάθε συγκεκριμένη περίπτωση». 

Άρθρο 5 

Οι παράγραφοι 1 και 2 του άρθρου 6 του Π.Δ. 168/1987 αντικαθί¬ 
στανται ως εξής: 

«1. Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/84, αποφασίζει το Διοικη¬ 
τικό Συμβούλιο μετά από γνώμη του Τεχνικού Συμβουλίου. 

2. Οι αιτήσεις αυτές απευθύνονται στο Διοικητικό Συμβούλιο της 
ΕΡΤ - Α.Ε. και επιδίδονται με δικαστικό επιμελητή στη Διευθύνουσα το 
έργο Υπηρεσία, ή την Προϊσταμένη Αρχή, χωρίς να απαιτείται κοινο¬ 
ποίηση στον Υπουργό Περιβάλλοντος, Χωροταξίας και Δημοσίων Έρ¬ 
γων». " ο 

Άρθρο 6 
Έναρξη ισχύος 

Η ισχύς του Διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος. 
Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

■ ΥΦ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ . ΑΝΑΠΛ. ΠΕΡ., ΧΩΡ & ΔΗΜ. ΕΡΓΩΝ 

ΒΥΡΩΝ ΠΟΛΥΔΩΡΑΣ ΑΧΙΛΛΕΑΣ ΚΑΡΑΜΑΝΛΗΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙθ! 56 (10) 

Προσαρμογή και συμπλήρωση του Κ.Ν. 2190/1920 «Περί Ανωνύμων 
Εταιρειών» όπως κωδικοποιήθηκε με το Β.Δ. 174/1963 και τρο¬ 
ποποιήθηκε με τα Π.Δ. 409/1986 και 498/1987, προς τις διατά¬ 
ξεις της παρ. 4 του άρθρου 25 της Δεύτερης Οδηγίας 77/91/ΕΟΚ 
του Συμβουλίου της 13ης Δεκεμβρίου 1976 (Ε.Ε.06, τόμος 001, 
σελίδα 230). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 3 και του άρθρου 4 του Ν. 
1338/83 (ΦΕΚ 34/Α/1983) «εφαρμογή του κοινοτικού δικαίου» 
όπως τροποποιήθηκαν με το άρθρο 6 του Ν. 1440/1984 (ΦΕΚ 70/Α/ 
1984) «Συμμετοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Κοινότητας Άνθρακος και Χάλυβος 
και του οργανισμού Εφοδιασμού ΕΤΡΑΤΟΜ», το άρθρο 7 του Ν. 
1775/88 «Εταιρείες παροχής επιχειρηματικού κεφαλαίου» ΦΕΚ 101/ 
Α/88) και το άρθρο 65 του Ν. 1892/1990 «Για τον εκσυγχρονισμό 
και την ανάπτυξη» (ΦΕΚ 101/Α/90). 

2. Την διάταξη της παρ. 4 του άρθρου 25 της Δεύτερης Οδηγίας 77/ 
91/ΕΟΚ του Συμβουλίου της 13ης Δεκεμβρίου 1976 (Ε.Ε. 06, τόμος 
001, σελ. 230). 

3. Την Υ. 1250/15.1.1991 απόφαση του Πρωθυπουργού «Συμπλή¬ 
ρωση της Υ.1201/5.10.1990 απόφασης του Πρωθυπουργού» (ΦΕΚ 
10/Β/1991). 

4. Την με αριθ. 571/18.10.1990 - Τμήμα Ε’, γνωμοδότηση του 
Συμβουλίου της Επικράτειας μετά από πρόταση του Υπουργού Εμπο¬ 
ρίου και του Αναπληρωτή Υπουργού Εθνικής Οικονομίας, αποφασί¬ 
ζουμε: 

Άρθρο 1 

Σκοπός του διατάγματος αυτού είναι η προσαρμογή και συμπλήρωση 
του Κ.Ν. 2190/1920 «Περί Ανωνύμων Εταιρειών», όπως κωδικοποι- 
ήθηκε με το Β.Δ. 174/1963 και συμπληρώθηκε - τροποποιήθηκε με τα 
Π.Δ. 409/86 (ΦΕΚ 191/Α/28.11.1986) και 498/87 (ΦΕΚ 236/ 
Α/31.12.87), προς τις διατάξεις της παρ. 4 του άρθρου 25 της Δεύτε¬ 
ρης Οδηγίας 77/91/ΕΟΚ του Συμβουλίου της 13ης Δεκεμβρίου 
1976 (Ε.Ε.06, τόμος 001, σελ. 230).· 

Άρθρο 2 - 

Η παράγραφος 1 του άρθρου 13 του Κ.Ν. 2190/1920 όπως αντι- 
καταστάθηκε με το άρθρο 14 του Π.Δ. 409/1986 και τροποποιήθηκε 
με το άρθρο 2 παρ. 5 του Π.Δ. 498/1987, αντικαθίσταται ως εξής: 

1. Στο Καταστατικό ή με απόφαση της Γ ενικής Συνέλευσης είναι δυ¬ 
νατό να οριστεί ότι κατά την διάρκεια της πρώτης πενταετίας από την 
σύσταση της Εταιρείας ή μέσα σε πέντε έτη από την σχετική απόφαση 
της γενικής Συνέλευσης, το Διοικητικό Συμβούλιο έχει το δικαίωμα, με 
απόφασή του που λαμβάνεται με πλειοψηφία των % του συνόλου των 
μελών του: .. 

α) να αυξάνει το μετοχικό κεφάλαιο με την έκδοση νέων μετοχών. Το· 
ποσό των αυξήσεων δεν μπορεί να υπερβεί το ποσό του μετοχικού κεφα¬ 
λαίου που έχει ήδη καταβληθεί αρχικά ή του μετοχικού κεφαλαίου που 
έχει καταβληθεί κατά την ημερομηνία λήψης της σχετικής απόφασης, 


από την Γενική Συνέλευση και 

β) Να εκδίδει ομολογιακό δάνειο, για ποσό όμως που δεν μπορεί να 
υπερβεί το μισό του καταβεβλημένου μετοχικού κεφαλαίου, με την έκ¬ 
δοση ομολογιών μετατρέψιμων σε μετοχές. Στην περίπτωση αυτή εφαρ¬ 
μόζονται οι διατάξεις των παραγράφων 2 και 3 του άρθρου 3α. 

Οι πιο πάνω εξουσίες του Διοικητικού Συμβουλίου μπορούν να ανανε¬ 
ώνονται από την Γ ενική Συνέλευση για χρονικό διάστημα που δεν υπερ¬ 
βαίνει τα πέντε έτη για κάθε ανανέωση. 

Άρθρο 3 

Το άρθρο 3β του Κ.Ν. 2190/1920 όπως προσετέθη με το άρθρο 6 
του Α.Ν. 148/67 (ΦΕΚ 173/Α/9.10.67) και τροποποιήθηκε με το 
άρθρο 4 του Ν.Δ. 34/68 (ΦΕΚ 285/Α/3.12.68), αντικαθίσταται ως 
εξής: 

«Επιτρέπεται όπως κατά την έκδοση ομολογιακού δανείου, αποφασι- 
ζομένη κατά τις διατάξεις των άρθρων 29 παρ. 3 και 31 παρ. 2, ως επί¬ 
σης και κατά τις διατάξεις της περ. β) της παρ. 1 του άρθρου 13, χορη¬ 
γείται στους ομολογιούχους δικαίωμα προς απόληψη, πέραν του τόκου 
και ωρισμένου ποσοστού επί των κερδών των υπολειπομένων μετά την 
απόληψη του κατά το άρθρο 45 πρώτου μερίσματος από τους προνο¬ 
μιούχους και κοινούς μετόχους ή προς λήψη άλλης τινός προσθέτου πα¬ 
ροχής εξαρτωμένης από το ύψος της παραγωγής ή του εν γένει επιπέ¬ 
δου δραστηριότητας της Εταιρείας. 

Οι πέραν του τόκου παροχές λογίζονται φορολογικά σαν μέρισμα». 

Άρθρο 4 

Η περίπτωση ε) της παρ. 1 του άρθρου 34 του Κ.Ν. 2190/1920, 
αντικαθίσταται ως εξής: 

«ε) εκδόσεως δανείου δι’ ομολογιών». 

Στον Υπουργό Εμπορίου, αναθέτουμε την δημοσίευση κάι εκτέλεση 
αυτού του Προεδρικού Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 7 ' 

11 ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ , ΕΜΠΟΡΙΟΥ 

ΕΥΘΥΜΙΟΣ ΧΡΙΣΤΟΔΟΥΛΟΥ Αθ. ΞΑΡΧΑΣ 

- ♦- 

ΠΡΑΞΕΙΣ ΥΠΟΥΡ ΓΙΚΟΥ ΣΥΜΒΟΥΛΙΟΥ 

(Π) 

Πράξη 22 της 20 Φεβρουάριου 1991 
Αύξηση ορίου κυκλοφορίας εντόκων γραμματίων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: . 

. 1. Τις διατάξεις του Ν.Δ. 3745/57 «Περί εκδόσεως εντόκων γραμ¬ 
ματίων», όπως τροποποιήθηκε με το άρθρο 4 του Ν. 1266/ 
82«Όργανα ασκήσεως της Νομισματικής, Πιστωτικής και συναλλαγ¬ 
ματικής πολιτικής και άλλες διατάξεις». 

2. Την ,άριθ. 2009421/642/0023/8.2.1991 εισήγηση του 
. Υπουργού οικονομικών, με την οποία ζητείται η αύξηση του ορίου κυ¬ 
κλοφορίας των εντόκων γραμματίων, κατά δρχ. 1.200.000 εκατομμύ¬ 
ρια, για την κάλυψη δαπανών του Δημοσίου, αποφασίζει: 

Την αύξηση από 1.12.1990 κατά δραχμές 1.2001000 εκατομμύρια 
του ορίου κυκλοφορίας των εντόκων γραμματίων, που εκδίδονται από 
το Ελληνικό Δημόσιο, δηλαδή από δραχμές 4.800.000 εκατομμύρια σε 
δραχμές 6.000.000 εκατομμύρια. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 



ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00' έως 1 3.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Π 

» 

6.000 

δ) 

» 

» 

» 

Δ - 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

»’ 

» 

» 

Αν. Ειδικού Δικαστηρίου 

» 

1.500 

>) 

» 

» 

» 

Α.Ε.&Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4:250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















